તે દરમ્યાન પીએસઆઈ એચ. બી. ગોહિલ તથા સ્ટાફ દ્વારા જામનગર-રાજકોટ ધોરીમાર્ગ પર પેટ્રોલિંગ કરવામાં આવતું હતું ત્યારે પીએસઆઈ ગોહિલને બાતમી મળી હતી કે, આવી રીતે લૂંટ ચલાવતા શખ્સો પૈકીના બે શખ્સો નંબર પ્લેટ વગરના મોટરસાયકલ પર આંટાફેરા કરી રહ્યા છે તે બાતમીના આધારે વોચ ગોઠવાયા પછી રાજકોટ તરફથી દોડી આવતા નંબર પ્લેટ વગરના મોટરસાયકલને રોકી તેના પર સવાર કાલાવડ નાકા બહારના નેશનલ પાર્કમાં રહેતા મહંમદ ઓસમાણ ઉર્ફે હાંડી મેમણ તેમજ તારમામદ સોસાયટીમાં રહેતા હુસેન રફીકભાઈ મલકા તથા કાયદાથી સંઘર્ષિત એક કિશોરને અટકાયતમાં લેવામાં આવ્યા હતા.